อิหร่านเดือด ขึ้นบัญชีดำ เพนตากอนสหรัฐฯ เป็นองค์กรก่อการร้ายแล้ว 
รัฐสภาอิหร่าน ตีตรา กระทรวงกลาโหมสหรัฐฯ เป็น องค์กรก่อการร้าย แล้ว หลังสหรัฐฯ โจมตีทางอากาศเด็ดชีพนายพลคาเซม โซไลมานี่ ด้านนายกฯ มหาเธร์ เรียกร้องชาติมุสลิมร่วมมือเป็นน้ำหนึ่งใจเดียวกันเมื่อ 7 ม.ค.63 สำนักข่าวซินหัวของจีน รายงานอ้างข่าวจากสำนักข่าว IRNA ในอิหร่านว่า รัฐสภาอิหร่านลงมติด้วยคะแนนเสียงเอกฉันท์ เมื่อวันอังคารที่ 7 ม.ค. ขึ้นบัญชีดำ กระทรวงกลาโหมของสหรัฐฯ หรือเพนตากอน เป็น องค์กรก่อการร้าย หลังจากประธานาธิบดีโดนัลด์ ทรัมป์ แห่งสหรัฐฯ สั่งให้กองทัพปฏิบัติการโจมตีทางอากาศเด็ดชีพ นายพลคาเซม โซไลมานี่ อดีตผู้บัญชาการกองกำลังคุดส์ หน่วยทหารพิเศษ สังกัดกองกำลังพิทักษ์การปฏิวัติแห่งอิรัก ที่สนามบินกรุงแบกแดด เมื่อ 3 มกราคม ที่ผ่านมาด้านสำนักข่าวรอยเตอร์รายงานว่า นายกรัฐมนตรีมหาเธร์ โมฮัมหมัด แห่งมาเลเซีย กล่าวถึงกรณีนายพลโซไลมานี่ ถูกประธานาธิบดีโดนัลด์ ทรัมป์ สั่งโจมตีทางอากาศ ปลิดชีพว่า บรรดาชาติมุสลิมทั้งหลายควรสมัครสมานสามัคคีเป็นน้ำหนึ่งใจเดียวกันเพื่อต่อสู้กับภัยคุกคามจากภายนอก พร้อมกับชี้ว่าการที่กองทัพสหรัฐฯ ใช้โดรนพิฆาตสังหารนายพลโซไลมานี่ เป็นการกระทำที่ผิดศีลธรรม และขัดต่อหลักกฎหมายระหว่างประเทศถึงเวลาแล้ว ที่ชาติมุสลิมทั้งหลายต้องร่วมมือกัน พวกเราไม่มีความปลอดภัยอีกต่อไปในขณะนี้ ถ้าหากใครดูถูก หรือพูดอะไรบางอย่างที่คนบางคนไม่ชอบ มันเป็นเรื่องถูกต้องสำหรับคนจากประเทศอื่นที่จะส่งโดรนและบางทีอาจจะยิงผม นายกรัฐมนตรีมหาเธร์ วัย 94 ปี ซึ่งถือเป็นนายกรัฐมนตรีที่มีอายุมากที่สุดในโลก กล่าวถึงอันตรายในปัจจุบัน.
รัฐสภาอิหร่าน ตีตรา กระทรวงกลาโหมสหรัฐฯ เป็น องค์กรก่อการร้าย แล้ว หลังสหรัฐฯ โจมตีทางอากาศเด็ดชีพนายพลคาเซม โซไลมานี่ ด้านนายกฯ มหาเธร์ เรียกร้องชาติมุสลิมร่วมมือเป็นน้ำหนึ่งใจเดียวกัน
คาเซม โซไลมานี่,ข่าวเด่น,อิหร่าน,สหรัฐ,โดนัลด์ ทรัมป์,มหาเธร์ โมฮ้มหมัด,ข่าววันนี้